Neljännen AKT-EY-yleissopimuksen 168 artiklan 2 kohdan a alakohdan ii alakohdassa tarkoitetuista maataloustuotteista annettua yhteistä julistusta koskevaa kyseisen sopimuksen liitettä XL koskeva yhteisön ja AKT-valtioiden kirjeenvaihtona tehty sopimus



Virallinen lehti nro L 287 , 21/10/1997 s. 0031 - 0048



Neljännen AKT-EY-yleissopimuksen 168 artiklan 2 kohdan a alakohdan ii alakohdassa tarkoitetuista maataloustuotteista annettua yhteistä julistusta koskevaa kyseisen sopimuksen liitettä XL koskeva yhteisön ja AKT-valtioiden KIRJEENVAIHTONA TEHTY SOPIMUS A. Yhteisön kirje Bryssel, 12. kesäkuuta 1997. Arvoisa herra, Korvataan Loméssa 15 päivänä joulukuuta 1989 allekirjoitetun neljännen AKT-EY-yleissopimuksen liite XL Lomén neljännen AKT-EY-yleissopimuksen muuttamisesta Mauritiuksella 4 päivänä marraskuuta 1995 allekirjoitetun sopimuksen 81 kohdassa olevalla tekstillä. Kyseinen teksti aiheuttaa kuitenkin ainakin nykyisessä muodossaan ongelmia mukauttamisessa Uruguayn kierroksen neuvottelutuloksiin, jotka on saatettu osaksi yhteisön edellä mainittujen tulosten johdosta antamia yhteisiä tullitariffisäännöksiä. Yhteisö on asiasta tietoisena sitoutunut saattamaan ajan tasalle Mauritiuksella allekirjoitetun liitteen tekstin, mitä on käsitelty lukuisissa yhteydenotoissa AKT-maiden kanssa viime kuukausina. Lopullinen ajan tasalle saatettu teksti oheistetaan. Pyydän Teitä ystävällisesti vahvistamaan minulle, että AKT-valtiot ovat ottaneet sen huomioon. Vastaanottakaa, Arvoisa herra, korkeimman kunnioitukseni vakuutus. Euroopan unionin neuvoston puolesta >VIITTAUS FILMIIN> LIITE LIITE XL Yhteinen julistus 168 artiklan 2 kohdan a alakohdan ii alakohdassa tarkoitetuista maataloustuotteista Sopimuspuolet ovat ottaneet huomioon, että yhteisö aikoo toteuttaa liitteessä tarkoitetut toimenpiteet, jotka on vahvistettu tämän yleissopimuksen allekirjoituspäivänä, taatakseen AKT-maille 168 artiklan 2 kohdan a alakohdan ii alakohdassa tarkoitetun tullietuusmenettelyn tiettyjen maataloustuotteiden ja jalostettujen tuotteiden osalta. Ne ovat ottaneet huomioon, että yhteisö on ilmoittanut toteuttavansa kaikki tarvittavat toimenpiteet varmistaakseen, että vastaavat maataloutta koskevat asetukset annetaan hyvissä ajoin ja että ne tulevat mahdollisuuksien mukaan voimaan samaan aikaan kuin väliaikaiset järjestelyt, jotka otetaan käyttöön sen jälkeen, kun Mauritiuksella 4 päivänä marraskuuta 1995 allekirjoitettu sopimus Lomén neljännen AKT-EY-yleissopimuksen muuttamisesta on allekirjoitettu. >TAULUKON PAIKKA> B. AKT-valtioiden kirje Bryssel, 12. kesäkuuta 1997. Arvoisa herra, Minulla on kunnia ilmoittaa saaneeni seuraava tänään päivätty kirjeenne. "Korvataan Loméssa 15 päivänä joulukuuta 1989 allekirjoitetun neljännen ATK-EY-yleissopimuksen liite XL Lomén neljännen AKT-EY-yleissopimuksen muuttamisesta Mauritiuksella 4 päivänä marraskuuta 1995 allekirjoitetun sopimuksen 81 kohdassa olevalla tekstillä. Kyseinen teksti aiheuttaa kuitenkin ainakin nykyisessä muodossaan ongelmia mukauttamisessa Uruguayn kierroksen neuvottelutuloksiin, jotka on saatettu osaksi yhteisön edellä mainittujen tulosten johdosta antamia yhteisiä tullitariffisäännöksiä. Yhteisö on asiasta tietoisena sitoutunut saattamaan ajan tasalle Mauritiuksella allekirjoitetun liitteen tekstin, mitä on käsitelty lukuisissa yhteydenotoissa AKT-maiden kanssa viime kuukausina. Lopullinen ajan tasalle saatettu teksti oheistetaan (1). Pyydän Teitä ystävällisesti vahvistamaan minulle, että AKT-valtiot ovat ottaneet sen huomioon." Ilmoitan Teille, että AKT-valtiot ovat ottaneet sen sisällön ja sen liitteenä olevat määräykset huomioon. Vastaanottakaa, Arvoisa herra, korkeimman kunnioitukseni vakuutus. AKT-valtioiden puolesta >VIITTAUS FILMIIN> (1) Ks. tämän virallisen lehden sivu 0